Torre Mayor

Torre Mayor je mrakodrap v Ciudad de México, hlavnom meste Mexika. S výškou  a 55 poschodiami je najvyššou budovou v meste a 15. najvyššou v Latinskej Amerike.

Budova sa nachádza na jednej z najvýznamnejších tried v metropole, Paseo de la Reforma. Najvyššou budovou mesta je od dokončenia v roku 2003, kedy predbehla Torre Ejecutiva Pemex vysokú  z 80. rokov 20. storočia. Výstavba sa začala v roku 1999 a bola ukončená na konci roku 2003.

Vzhľadom na nebezpečenstvo seizmických otrasov boli do stavby zakomponované viaceré prvky, ktoré znižujú následky zemetrasení. Budova je označovaná ako najodolnejšia proti zemetraseniam; spolu s mrakodrapom U.S. Bank Tower v Los Angeles má vydržať otrasy o sile 8,5 stupňa Richterovej stupnice.

4. decembra 2004 bola pre verejnosť otvorená aj vyhliadková plošina v 52. poschodí budovy, dnes však nie je verejne prístupná.

 Iné projekty 

 Externé odkazy 
 Torre Mayor  v databáze SkyscraperPage.com
 Torre Mayor v databáze Emporis

 Zdroj 

Kategória:Architektúra z 2003
Kategória:Mrakodrapy v Mexiku
Kategória:Stavby v Mexiku (meste)